حجت الاسلام و المسلمین اشفاق وحیدی:

آسٹریلیا حکومت کیجانب سے لبنانی عوام کی امداد، خطے میں امن و آمان کی فضا قائم کرے گی

کانبرا آسٹریلیا کے امام جمعہ نے آسٹریلیا حکومت کی طرف سے لبنانی عوام کی مدد کرنے پر انہیں سراہا۔

خبر کا کوڈ: ۴۴۳۴۶۱

تاریخ: ۱۵ آبان ۲۰۲۰ - ۱۹:۰۱

رسا نیوز ایجنسی کے رپورٹر کی رپورٹ کے مطابق، کانبرا آسٹریلیا کے امام جمعہ اور شیعہ علمای کونسل پاکستان کے رکن حجت الاسلام و المسلمین اشفاق وحیدی نے آسٹریلیا حکومت کی طرف سے لبنانی عوام کی مدد کرنے پر انہیں سراہا اور کہا: اس عمل سے خطے میں امن و آمان کی فضا قائم ہوگی ۔

انہوں نے یہ کہتے ہوئے کہ ایسے اقدامات سے انسان دشمن کی حوصلے پست ہوں گے کہا: آسٹریلیا نے ہمیشہ انسانی رواداری اور سلامتی کے لیے خطے میں مثبت کردار ادا کیا ہے ۔

حجت الاسلام وحیدی نے اس بات کی جانب اشارہ کرتے ہوئے کہ آسٹریلیا حکومت کے اس عمل کو قدر کی نگاہ سے دیکھا جاتا ہے کہا: ایسے اقدامات سے عوام میں پیار محبت اور رواداری کے جزبات بڑھنے اور قربتوں میں مدد ملتی ہے ۔

انہوں نے یہ بیان کرتے ہوئے کہ ایسے حالات میں لبنانی عوام کی مدد کرنا بلا تفرق مذھب و نسل  کے یہی قرآن اور اسلام کا پیغام ہے کہا: تمام ممالک کو انسان دشمن عناصر کی حوصلہ شکنی کرنی چاہے جو بے گناہ لوگوں کے خون سے کھیلتے ہیں۔

کانبرا آسٹریلیا کے امام جمعہ نے مزید لکہا: لبنان کے حالیہ دھماکوں کے متاثرہ لوگوں کی آسٹریلیا حکومت کی جانب سے امداد، خطے میں امن و آمان اور رواداری کی فضا قائم کرنے میں مددگار ہوگی۔/۹۸۸/ن